Papa Francisc și-a anulat în ultimul moment participarea la Drumul Crucii. Care este starea Suveranului Pontif
Papa Francisc, în vârstă de 87 de ani, şi-a anulat vineri, în ultimul moment, participarea la Drumul Crucii, la Colosseumul din Roma, pe fondul unor îngrijorări cu privire la starea sănătăţii sale, relatează AFP.
"Pentru a-şi proteja sănătatea, Sanctitatea Sa Francisc va urmări în această (vineri) seară Drumul Crucii la Colosseum de la Reşeinţa Santa Marta", anunţă într-un comunicat Vaticanul.
La momenttul anunţului, cu câteva momente înainte de începutul ceremoniei, organizatorii au retras fotoliul Papei, depus pe un deal, în faţa Colosseumului.
Papa și-a anulat participarea și în 2023
Iezuitul argentinian şi-a anulat participarea şi în 2023, din motive de sănătate, la câteva zile după o spitalizare de trei zile din cauza unei bronşite, însă această decizie a fost comunicată în avans, spre deosebire de aceasta.
În faţa amfiteatrului roman, iluminat spectaculos, mii de credincioşi din numeroase ţări, adesea cu o lumânare în mână, s-au adunat în tăcere pentru a asista la acest moment puternic al Săptămânii Patimilor care precede sărbătoarea Paştelui.
Sursa: News.ro
Dată publicare:
30-03-2024 07:11